section_heading: Životopis
paragraph_text: Stosur se povratkom tenisu 2008. odlučila više posvetiti igri u pojedinačnoj konkurenciji. Nakon poraza u prvih 5 WTA finala, konačno je osvojila naslov 18. listopada 2009. u Osaki, pobijedivši u završnici Francescu Schiavone sa 7:5, 6:1. Godine 2010. igrala je finale Roland Garrosa, u kojem je poražena od Schiavone s 4:6, 6:7(2). Od turnira je osvojila tek Charleston, pobijedivši Zvonarjevu 6:0, 6:3, nakon čega su do kraja godine i u 2011. slijedila 4 poraza u finalima, od Henin, spomenuti od Schiavone, od Šarapove i Serene Williams. Stosur je u rujnu 2011. sjajnom igrom napokon trijumfirala na Grand Slam turniru, osvojivši US Open pobjedom u finalu nad Serenom Williams od 6:2, 6:3.